**Кыргыз Республикасынын Министрлер Кабинетинин “Кыргыз Республикасынын Айыл, суу чарба жана аймактарды өнүктүрүүнүн министрлигине караштуу Токой чарба мамлекеттик агенттигинин тутумундагы кызматкерлерди материалдык-техникалык жактан камсыз кылууну жакшыртуу жана аларга дем берүү жана токойду пайдалануудан түшкөн каражаттарды пайдалануу жөнүндө жобону бекитүү тууралуу” токтомунун долбооруна**

**НЕГИЗДЕМЕ-МААЛЫМКАТ**

1. **Максаты жана милдеттери**

Бул Жобо Кыргыз Республикасынын Өкмөтүнүн 2019-жылдын 13-сентябрындагы № 474 токтому менен бекитилген Кыргыз Республикасынын 2019-2021-жылдарга коррупцияга каршы саясатынын мамлекеттик стратегиясын ишке ашыруу, мындан тышкары, Кыргыз Республикасынын Өкмөтүнүн 2018-жылдын 22-январындагы № 44 токтомунун 6-пунктуна ылайык, ошондой эле тармактын кызматкерлерине материалдык жактан дем берүүжана токой ресурстарын башкаруу боюнча жүктөлгөн милдеттерди сапаттуу аткарууга болгон кызыгуусун арттыруу үчүн шарттарды түзүү максатында иштелип чыкты.

1. **Баяндама бөлүгү**

Токой кодексине ылайык, Кыргыз Республикасында токойлор жаратылышты коргоочулар болуп саналып, кыртышты, сууну сактоочу, климатты жөнгө салуучу, санитардык гигиеналык, ден соолукту чыңдоочу, көмүртектин диоксидин сиңирип алуунун эсебинен климаттын глобалдык өзгөрүшүнүн жагымсыз кесепеттерин эскертүүчү милдеттерди аткарат. Токой бак-дарактары табигый кырсыктардын коркунучун алдын алуу, азайтуу жана кесепеттерин азайтуу боюнча курал катары пайдаланылышы мүмкүн, анын ичинен Кыргызстанда эң кеңири тараган жер көчкүлөрдүн, селдердин, урап түшүүлөрдүн, кар көчкүлөрдүн, эрозиянын, жер астындагы суулардын жогорку деңгээлинин төмөндүгү (гидрогеологиялык коркунучтуу кубулуштар).

Токой экосистемалары климаттын өзгөрүшүн алдын алууда, жаратылыш кырсыктарынын келип чыгуу жана кесепеттерин азайтууда, жана тобокелчиликтерин азайтууда маанилүү роль ойногондугун эске алуу менен, алдыга коюлган милдеттерди аткарууда максималдуу натыйжага жетишүү үчүн эмгек шарттарын жакшыртуу, социалдык коргоону түзүү жана токой тармагынын кызматкерлерине дем берүү зарылдыгы эчак бышып жетилди.

Кыргыз Республикасынын Айыл, суу чарба жана аймактарды өнүктүрүүнүн министрлигине караштуу Токой чарба мамлекеттик агенттигинин тутумундагы кызматкерлерди материалдык-техникалык жактан камсыз кылууну жакшыртуу жана аларга дем берүү жана токойду пайдалануудан түшкөн каражаттарды пайдалануу жөнүндө Жобо азыркы жана келечек муундар үчүн Кыргыз Республикасынын уникалдуу табигый экосистемасын сактап калуу максатында токой чарбасын каржылоонун механизмдерин – системасын түзүүгө багытталган. Ошондой эле, токой экосистемаларын сактоого, өлкөнүн токой аянттарын көбөйтүүгө, токойдун экономикалык жана экологиялык потенциалын жогорулатууга, климаттын өзгөрүү шарттарында мамлекеттик токой фондун туруктуу башкарууга.

1. **Мүмкүн болгон социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Ушул Кыргыз Республикасынын Министрлер Кабинетинин токтомунун долбоорун кабыл алуу терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерин алып келбейт жана Кыргыз Республикасынын мыйзамдарына каршы келбейт.

1. **Коомдук талкуулоонун жыйынтыктары жөнүндө маалымат**

Кыргыз Республикасынын “Ченемдик укуктук актылары жөнүндө” Мыйзамына ылайык, долбоор коомдук талкулоо жүргүзүү үчүн, Кыргыз Республикасынын Министрлер Кабинетинин [www.gov.kg](http://www.gov.kg) расмий сайтында жана Кыргыз Республикасынын Айыл, суу чарба жана аймактарды өнүктүрүү министрлигинин <https://www.agro.gov.kg> сайтында жайгаштырылган.

1. **Долбоордун Мыйзамга ылайык келишин талдоо**

Сунушталган долбоор колдонуудагы мыйзамдардын ченемдерине, ошондой эле катышуучусу Кыргыз Республикасы болуп саналган, белгиленген тартипте күчүнө кирген эл аралык келишимдерге карама-каршы келбейт.

1. **Каржылоо зарылдыгы тууралуу маалымат**

Кыргыз Республикасынын Министрлер Кабинетинин ушул токтомунун долбоорун кабыл алуу кошумча каржы чыгымдарына алып келбейт, республикалык бюджетке оорчулукту туудурушу мүмкүн болгон штаттык санын көбөйтпөйт.

1. **Жөнгө салуучу таасирди талдоо тууралуу маалымат**

Сунушталган долбоор жөнгө салуучу таасирди талдоону талап кылбайт, анткени ишкердик ишти жөнгө салууга багытталган эмес.

**Министр А.С. Джаныбеков**